พอดีมีอาการเวียนหัว คลื่นไส้ทั้งวันเลยคะ ตั้งแต่ตอนเช้า เบื่ออาหาร หน้ามืดเป็นบางครั้ง เป็นมาประมาณหนึ่งอาทิตย์ได้แล้วคะ มีอะไรกับแฟนเมื่อวันที่6เดือนตุลาคม ตรวจแล้วตอน2ทุ่มขึ้น1ขีด ประจำเดือนขาด 5วันแล้วคะ อาการแบบนี้เป็นเพราะอะไรคะ รึพักผ่อนไม่เพียงพอ
สวัสดีค่ะ อาการเวียนศีรษะ คลื่นไส้ เบื่ออาหารดังกล่าวมานั้น ไม่ใช่อาการที่จำเพาะเจาะจงใดๆต่อการตั้งครรภ์ในระยะแรกการมีเพศสัมพันธ์ดังที่กล่าวมา ถ้าไม่ได้ป้องกันด้วยถุงยางอนามัยหรือยาคุมกำเนิดชนิดใดๆเลยก็มีโอกาสตั้งครรภ์ได้ ประจำเดือนที่ขาดหายไปเกิน 35 วันจากรอบก่อนแล้วนั้น อาจจะเกิดจาก การตั้งครรภ์ ถุงน้ำหลายใบในรังไข่ พังผืดมดลูก โรคไทรอยด์หรือต่อมไร้ท่อทำงานผิดปกติ ผนังมดลูกบาง ความเครียด ความกังวล ซึ่งชุดตรวจครรภ์ทางปัสสาวะนั้นให้ผลบวกได้ตั้งแต่ 10-14 วันหลังปฏิสนธิ ถ้าตรวจตอนนี้แล้วมีการตั้งครรภ์อยู่ ก็น่าจะให้ผลบวกได้แล้ว หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป